पत्रकारों को बीमारी के इलाज हेतु जनसंपर्क विभाग द्वारा दी जाने वाली आर्थिक सहायता बंद नहीं की जाएगी। प्रतिनिधि मंडल ने आयुक्त महोदय का ध्यान इस ओर आकर्षित कराते हुए यह मांग भी रखी थी कि पत्रकारों की बीमा योजना की आड़ में बंद की जा रही आर्थिक सहायता को जारी रखते हुए सामान्य बीमारी के इलाज हेतु दी जाने वाली आर्थिक सहायता राशि 20 हजार रुपए से बढ़ाकर 50 हजार रुपए तथा गंभीर बीमारी के इलाज में सहायता राशि 50 हजार रुपए से बढ़ाकर एक लाख रुपए की जाये। इस मांग पर आयुक्त श्री राजन ने सहमति जताते हुए इस व्यवस्था को जारी रखने के साथ ही सहायता राशि में बढ़ोत्तरी का आश्वासन दिया। साथ ही ऐसे पत्रकार साथी जो कि बीमा राशि की 25 प्रतिशत प्रीमियम राशि भी जमा करने की स्थिति में नहीं हैं उनका बीमा भी नि:शुल्क कराये जाने की बात कही।